ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 11/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetusta aiheesta Jumalan todellinen luonto.
Olen opettanut tästä jo pitkään ja käsitellyt joitakin tärkeitä asioita.
Käsityksesi Jumalan syvimmästä olemuksesta määrittää sen, -
millainen suhde sinulla on Häneen. Monet eivät tunne Jumalan rakkautta.
Yksi syy tähän on Vanhan testamentin laki. Se ei ole mitenkään -
väärä tai epätarkka, mutta sitä on tulkittu ja sovellettu väärin.
Lakia ei ollut koskaan tarkoitus soveltaa ei-juutalaisiin kristittyihin.
Puhun tästä kohta lisää ja perustelen sitä raamatunkohdilla.
Koska lakia on tulkittu ja sovellettu väärin, monet ovat pitäneet Jumalaa -
ankarana rankaisijana, ja heidän on ollut vaikea ymmärtää rakkautta.
Kasvoin kristityssä kodissa, jossa minuun istutettiin Herran pelko.
Sen vuoksi en tehnyt niin paljon syntiä kuin monet muut ihmiset, -
mutta tekemäni synnit kalvoivat omaatuntoani paljon enemmän -
kuin niiden, jotka elivät hurjemmin.
Ne tekivät oloni arvottomaksi. Siinä oli hyvät ja huonot puolensa.
Hyvät puoli on se, ettei minulla ole tekemisistäni huonoja muistoja, -
jotka monia muita piinaavat. Synnistä on aina jotain seurauksia.
Minulla ei ole rikkoutuneita suhteita tai lapsia jossain muualla.
Suhteellisen pyhästä elämästä Herran pelossa on siis ollut hyötyä, -
mutta siitä on ollut myös haittaa. Olen kantanut paljon syyllisyyttä.
Vähän kuin pillerit, joita mainostetaan televisiossa.
Ne poistavat päänsäryn, mutta voivat aiheuttaa impotenssia ja jopa tappaa.
Tuntuu, että ottaisin mieluummin päänsäryn kuin nuo sivuvaikutukset.
Laki sai aikaan pelkoa, joka sai ihmiset välttämään pahuutta.
Snl. 16:6 "Herran pelolla paha vältetään."
Toisaalta synnistä voi puhdistua vain armon ja totuuden kautta.
Herran pelko saa siis meidät elämään suhteellisen pyhää elämää.
Minä elin niin, koska kasvoin peläten Jumalan rangaistusta.
Se tuotti myös suurta syyllisyyttä. Tiesin, että Jumala oli olemassa -
ja yritin elää Hänelle, mutta en ymmärtänyt Hänen rakkauttaan.
23.3.1968 olin siinä pisteessä, -
että muihin ihmisiin ja seurakunnan vaatimuksiin nähden -
suhteellisen pyhä elämäntapani oli tehnyt minusta ylpeän.
Olin nykypäivän fariseus. Silloin Jumala ilmestyi.
En osaa kuvailla sitä muuten. Jumala ilmestyi minulle -
ja avasi sydämeni näkemään oman täydellisen pyhyytensä ja puhtautensa.
Yhtäkkiä muihin verrattuna suuri pyhyyteni haihtui savuna ilmaan.
Ymmärsin olevani syntinen. Tein parannusta synneistäni -
ja heittäydyin Jumalan armon varaan. Jumalan rakkaus täytti minut.
Charles Finney kuvasi Jumalan kohtaamista rakkauden aalloiksi, -
jotka pyyhkivät hänen ylitseen ja muuttivat hänen elämänsä.
En tiedä täsmälleen, mitä hänelle tapahtui, mutta minusta tuntui tuolta.
Jumalan rakkaus valtasi minut. Näin, että Jumala on rakkaus -
ja lakkasin palvelemasta Häntä pelosta käsin.
Aloin palvella Häntä rakkaudesta käsin. Se muutti kaiken.
Minusta tuli fanaatikko yhdessä yössä.
Jumalan todellisen luonnon kokeminen muutti elämäni pysyvästi.
Nyt siitä on 46 vuotta. Se on muuttanut minut läpikotaisin.
Ehkä sinäkin palvelet Jumalaa pelosta käsin.
Jumala antoi lain tiettyä aikaa varten, ja siitä oli oma hyötynsä.
Selitän sitä lisää jatkossa. Seuraa siis ohjelmaa ja hanki materiaalit, -
joita tarjoamme. En millään ehdi selittää kaikkea lyhyessä ohjelmassa.
Siitä, että Jumala antoi lain, oli omat hyötynsä, mutta on väärin -
ajatella Jumalaa ankarana ja vaativana Jumalana, -
joka rankaisee sinua, jos astut tieltä harhaan.
Tällainen käsitys Jumalasta haittaa suhdettasi Häneen -
ja estää sinua kokemasta Hänen rakkauttaan.
Efesolaiskirjeen luvussa 3 Paavali rukoilee, että saisimme kokea -
Jumalan rakkauden korkeuden, pituuden, leveyden ja syvyyden.
Jae 19 "ja oppia tuntemaan Kristuksen rakkauden, -
joka on kaikkea tietoa ylempänä; -
että tulisitte täyteen Jumalan kaikkea täyteyttä."
Meidän pitää tuntea Kristuksen rakkaus, joka on tietoa ylempänä.
Jos se on tietoa ylempänä, sitä ei voi tietää. Se pitää kokea.
Pelkkä pään tieto ei riitä, sillä rakkaus on sitä ylempänä.
Monet elävät näin. He sanovat, että Jumala rakastaa heitä, -
mutta sanovat myös, että Jumala sallii ihmisten saada syövän, -
syntyä vammaisena tai halvaantua tehdäkseen heidät nöyriksi, -
opettaakseen heille jotain tai saadakseen heidän huomionsa.
Samat ihmiset sanovat Jumalan rakastavan meitä -
ja syyttävät Häntä kamaluuksista. Se ei ole totta.
Jumalaa on kuvattu väärin. Häntä on mustamaalattu.
Tämän vuoksi ihmiset eivät kunnolla tunne Jumalan rakkautta.
He tietävät, että Jumala rakastaa, mutta hyväksyvät nämä valheet, -
koska heillä on kokemusta ikävistä asioista, muttei Jumalan rakkaudesta.
Jos olisit puhunut kanssani ennen vuotta 1968, -
olisin sanonut, että totta kai Jumala rakasti minua, -
mutta seuraavassa hetkessä olisin saamani opetuksen perusteella -
sanonut, että Jumala tappoi isäni 54-vuotiaana, kun olin 12-vuotias -
ja että Jumala aiheutti minulle ongelmia ja oli vihainen minulle.
Tämä on vastoin Jumalan liittoa, jota kuvataan jakeessa Jes. 54:9.
"minä vannon, etten enää vihastu sinuun enkä sinua nuhtele."
Jumalan suhtautuminen ei muutu.
Sanoin tuntevani Jumalan rakkauden, mutten ollut kokenut sitä.
Sain kokea ehdottoman rakkauden, joka ei riippunut teoistani -
ja jota oma osuuteni ei tahrannut tai laimentanut.
Jumala vain rakasti minua, koska Hän on rakkaus, -
ei siksi, että olisin rakastettava. Se muutti elämäni täysin.
Ennen palvelin ankaraa ja vaativaa Jumalaa rangaistuksen pelosta.
Tein asioita, koska minun oli pakko, muuten minut tuomittaisiin.
Olen myös palvellut Jumalaa rakkaudesta. Se motivoi enemmän.
Elämäni on nyt paljon vahvempaa ja nautittavampaa kuin ennen.
Kaikki elämässäni on paremmin, kun palvelen Jumalaa rakkaudesta.
Meidän pitää siis tuntea ja kokea Kristuksen rakkaus, -
joka ylittää pelkän tiedon siitä. Silloin täytymme Jumalan täyteydellä.
Et saa koskaan kokea kaipaamaasi Jumalan täyteyttä, iloa ja rauhaa, -
jos etsit Jumalaa pelosta käsin, -
yrittäen suorittaa ja ansaita Jumalan suosiota.
Voit saada rauhan Jumalan kanssa vain uskon kautta.
Luen sen sinulle jakeesta Room. 5:1.
"Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta".
Useimmat jättävät tämän väkevän Raamatun jakeen huomiotta.
Roomalaiskirje puhuu evankeliumista, joka on Jumalan voima, Room. 1:16.
Sanasta evankeliumi on tullut uskon- nollinen termi, jota ei ymmärretä.
Se kertoo Jumalan hyvyydestä ja armosta. Se on hyvä uutinen, -
lähes liian hyvä ollakseen totta, siitä, mitä Jumala teki puolestamme, -
ei siitä, mitä teemme Jumalan takia. Luvuissa 2 ja 3 Paavali puhuu siitä, -
ettei meidän tarvitse tuomita ihmisiä. Heidän sydämensä tuomitsee heidät.
Sydämessään jokainen tietää -
tehneensä syntiä ja olevansa Jumalan kirkkautta vailla.
Jae Room. 3:23 tiivistää lukujen 2 ja 3 sanoman.
Luku 4 osoittaa, ettei Abrahamin ja Daavidin hyvä suhde Jumalaan -
perustunut heidän pyhyyteensä. Tämän pitäisi olla itsestään selvää.
Abraham valehteli vaimostaan ja oli valmis antamaan tämän -
toisen miehen omaksi eli tekemään aviorikoksen -
pelastaakseen oman nahkansa. Hän teki sen kahdesti.
Abraham oli helppo suostutella sänkyyn vaimonsa orjattaren kanssa.
Näin hän yritti saada Jumalan tahdon tapahtumaan väkisin.
Abraham teki pahoja virheitä, mutta oli silti "Jumalan ystävä".
Roomalaiskirjeen luvussa 4 viitataan myös Daavidiin.
Hän oli vanhurskas uskonsa, ei tekojensa vuoksi.
Daavid teki aviorikoksen Batseban kanssa ja tappoi tämän aviomiehen -
yrittäessään peitellä aviorikostaan. Hän oli avionrikkoja ja murhaaja, -
mutta silti hän on yksi suurista Jumalan armon esikuvista.
On selvää, ettei suhde Jumalaan ole koskaan perustunut tekoihin.
Abrahamin ja Daavidin teot olivat kaukana täydellisistä, -
samoin sinun ja minun, mutta pelastumme yksin armosta.
Room. 4:23 "Mutta ei ainoastaan hänen tähtensä ole kirjoitettu, -
että se hänelle luettiin..." Tässä puhutaan Abrahamista.
Jumalan hyvyys, armo ja suhde Jumalaan luettiin hänen hyväkseen, -
hän ei ansainnut niitä.
"Mutta ei ainoastaan hänen tähtensä ole kirjoitettu, -
että se hänelle luettiin, vaan myös meidän tähtemme, -
joille se on luettava, kun uskomme häneen, -
joka kuolleista herätti Jeesuksen, meidän Herramme, -
joka on alttiiksi annettu meidän rikostemme tähden -
ja kuolleista herätetty meidän vanhurskauttamisemme tähden."
Jae 5:1 "Koska me siis olemme uskosta vanhurskaiksi tulleet, -
niin meillä on rauha Jumalan kanssa".
Vain usko siihen, mitä Jeesus teki, voi koskaan antaa meille rauhan.
Nämä ovat tärkeitä asioita, mutta monet ns. kristityt -
ja nykypäivän uskonnolliset ihmiset eivät ymmärrä niitä.
He perustavat suhteensa Jumalaan omiin tekoihinsa.
Vanhan testamentin laki on saanut aikaan tuon asenteen.
Sanon vielä kerran, ettei laissa itsessään ole mitään vikaa, -
jos käytämme sitä Jumalan suunnittelemaan tarkoitukseen.
Uskonto on kääntänyt sen päälaelleen ja väittänyt, -
että Jumala antoi lain, jotta eläisimme sen vaatimusten mukaan -
ja saisimme yhteyden Jumalaan. Lain tarkoitus oli päinvastainen.
Sen tarkoitus on osoittaa, että Jumalan rima on niin korkealla -
kykyjemme yläpuolella, ettemme edes yrittäisi pelastaa itseämme, -
vaan heittäytyisimme Jumalan armon varaan.
Valitettavasti lakia on käytetty päinvastoin minimivaatimuksina, -
jotka vaaditaan siihen, että Jumala hyväksyisi meidät.
Se ei ole totta. Lakia ei annettu noudatettavaksi, -
vaan osoittamaan, että meidän on mahdoton ansaita pyhyyttä.
Sen on tarkoitus ajaa meidät kohti Jumalan armoa.
Tämä on erilainen ajatus kuin useimmilla, -
mutta jos ymmärrät sen, käsityksesi Jumalasta muuttuu.
Jumala ei vaadi sinua tekemään kaikkia näitä asioita, -
vaan haluaa osoittaa, ettet mitenkään pysty siihen.
Yritin kerran korjata monivaihteista pyörää.
Minun piti irrottaa takapyörä ja ketjut.
Nuorin poikani Peter istui katselemassa, kun tein sen.
Hän on aina ollut hyvä tekemään asioita käsillään.
Hän katsoi, kun irrotin nuo osat ja halusi laittaa ne paikoilleen.
Hän oli kuitenkin vasta 4-vuotias, joten se oli hänelle mahdotonta.
Yritin estellä häntä. Sanoin, että hän sai katsella, -
mutta hän ei pystyisi siihen itse. Hän vain intti osaavansa.
Hänen piti oppia, että hänellä oli vielä opittavaa -
eikä hän osannut kaikkea 4-vuotiaana. Hän ei uskonut minua, -
joten annoin hänen yrittää koota pyörän tietäen, ettei hän onnistuisi.
Hän ei tiennyt, ettei pystynyt siihen, ja hänen piti ymmärtää se.
Annoin hänen tehdä jotain, jossa tiesin hänen epäonnistuvan.
Hänen piti huomata, että hänellä oli vielä jotain opittavaa.
Tämä kuvaa lain tarkoitusta. Jumala tiesi, ettemme voisi noudattaa sitä.
Vain Herra Jeesus pystyi siihen. Hän eli täydellisesti ja synnittömästi.
Kukaan muu ei ole pystynyt siihen.
Siksi laki ei anna meille yhteyttä Jumalaan, -
sillä jos lakia ei noudata täysin, se tuottaa kirouksen, ei siunausta.
Tämä kirous kohtaa jokaista, joka on ikinä yrittänyt luoda suhteen -
Jumalaan lakia noudattamalla. Tästä puhutaan Galatalaiskirjeessä.
Hypin näköjään paikasta toiseen, mutta nämä ovat hyviä juttuja.
Gal. 3:7 "Tietäkää siis, että ne, jotka uskoon perustautuvat, -
ovat Aabrahamin lapsia. Ja koska Raamattu edeltäpäin näki, -
että Jumala vanhurskauttaa pakanat uskosta, julisti se Aabrahamille -
edeltäpäin tämän hyvän sanoman: -
'Sinussa kaikki kansat tulevat siunatuiksi'. Niinmuodoin ne, -
jotka perustautuvat uskoon, siunataan uskovan Aabrahamin kanssa.
Sillä kaikki, jotka perustautuvat lain tekoihin, ovat kirouksen alaisia; -
sillä kirjoitettu on: 'Kirottu olkoon jokainen, joka ei pysy kaikessa, -
mikä on kirjoitettuna lain kirjassa, niin että hän sen tekee'."
Tämä on lainaus 5. Mooseksen kirjan luvusta 27.
Mooses jakoi israelilaiset kahteen ryhmään Garissimin ja Ebelin vuorille.
Luvun alussa siunauksia edustanut ryhmä toisti kaikki lain siunaukset.
Toinen ryhmä taas toisti kaikki lain kiroukset.
Kirouksia on paljon enemmän kuin siunauksia.
Luku 27 loppuu siihen, että molemmilla vuorilla olleet ryhmät -
toistivat yhdessä jakeen 27:26 -
"Kirottu olkoon se, joka ei pidä tämän lain sanoja eikä täytä niitä."
Ei siis ole tarkoitus noudattaa lakia niin hyvin kuin pystymme.
Jos noudatat lakia 90-prosenttisesti, et saa 90:tä prosenttia siunauksista.
Lakia pitää noudattaa täydellisesti, muuten ei saa mitään siunauksista, -
vaan lain säätämät kiroukset. Tämän vuoksi laki tuomitsee kaikki, -
sillä kukaan muu kuin Jeesus ei ole koskaan elänyt täydellisesti.
Olen elänyt pyhemmin kuin moni ainakin uskonnon näkökulmasta.
Jumala katsoo sydämeen, ja uskon, että omavanhurskaus ja ylpeys -
ovat yhtä pahoja syntejä kuin aviorikos ja muut sellaiset.
En siis väitä olevani Jumalan silmissä yhtään muita parempi.
Sitä paitsi kuka haluaa olla helvettiin joutuvista syntisistä paras?
Kuitenkin ihmisten standardeilla olen elänyt pyhempää elämää -
kuin useimmat muut, mutta en siltikään ollut täydellinen.
Siksi olin kirouksen alla siunauksen sijaan. Tällainen laki on.
Kukaan ei voi luoda suhdetta Jumalaan lakia noudattamalla.
Lain tarkoitus ei ollut nostaa sinun tasoasi, -
jotta voisit elää pyhemmin ja ansaita enemmän siunausta.
Lain tarkoitus oli tuomita sinut, tuoda yllesi kirous ja osoittaa, -
ettei elämäsi ollutkaan niin pyhää, että ansaitsisit Jumalan siunauksen.
Lain tehtävä oli poistaa sinusta tuo omavanhurskaus ja ylpeys -
ja viedä sinut polvillesi Jumalan eteen, jotta voisit katsoa vain ylöspäin.
Lakia tulee käyttää ihmisten tuomitsemiseen, -
jotta he näkevät tarvitsevansa Jumalaa -
ja lakkaavat olemasta fariseuksia.
Valitettavasti uskonto yrittää saada meidät ajattelemaan, -
että Jumala antoi lain, jotta sitä noudattamalla ansaitsisimme -
Jumalan hyväksyntää siinä suhteessa kuin noudatamme lakia.
Se on väärä tulkinta laista ja väärä tapa soveltaa sitä.
Siksi se on myös tie tuhoon.
Lain tehtävä on tappaa, tuomita, voimistaa syntiä, -
tukkia suusi ja tehdä sinut syylliseksi. Monia negatiivisia asioita.
Näytän ensi jaksossa, mihin raamatunkohtiin tämä perustuu.
Tiedän, että monien mielestä tämä ei mitenkään voi olla totta.
Olen tiivistänyt asioita ja käyttänyt vain muutamia raamatunkohtia, -
mutta ensi jaksossa alan osoittaa, että Raamatun mukaan -
laki voimisti syntiä, tuomitsi sinut, teki sinut syylliseksi, -
tukki suusi ja teki synnin eläväksi. Samalla laki tappoi sinut.
Laki herätti sinussa monenlaisia himoja.
Laki sai aikaan kaiken tämän.
Tämä voi kuulostaa oudolta, mutta Raamattu sanoo niin.
Jatkan tästä aiheesta ensi kerralla. Tarvitset tätä opetusta.
Toivon myös, että hankit tarjoamamme materiaalit.
Opettamani asiat ovat sellaisia, että muut eivät juuri opeta niistä.
En sano, että olisin ainoa. Tiedän, että muutkin opettavat tästä, -
mutta se on harvinaista. En ole kuullut sitä keneltäkään.
Vain harvat opettavat tästä. Älä tyydy vain siihen, -
mitä useimmat pastorit opettavat. He eivät esitä lakia tällä tavoin.
Se johtaa väärään käsitykseen Jumalasta -
ja saa ihmiset palvelemaan Häntä pelosta ja suoritusten kautta, -
ei armoon perustuen. Se myös estää heitä täyttymästä Jumalan täyteydellä.
Sinun tulee kokea Jumalan ehdoton rakkaus.
Sen voi kokea vasta, kun sanoutuu irti väärästä lain tulkinnasta.
Vasta sitten voit kokea rakkauden ja täyttyä Jumalan kaikella täyteydellä.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Haluan kutsua sinut ARMI-konferenssiimme.
ARMI on yhteistyöjärjestömme.
Kokous pidetään tiloissamme Woodland Parkissa 24.―26.3.2015.
Järjestön tarkoitus on saattaa kaikki työkalut ja resurssit, -
jotka Jumala on minulle ja raamattukoulullemme antanut, -
muidenkin pastorien käyttöön. Jäseniä on kaikkialta maailmasta.
Keith Moore palvelee kanssani. Konferenssista tulee hieno.
Muista: 24.―26.3.2015 Coloradon Woodland Parkissa.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Kolmas osa tästä Jumalan luonteesta kertovasta sarjasta -
on saatavana kolmella punnalla, mutta ellei sinulla ole siihen varaa, -
Andrew kumppaneineen tarjoaa sen sinulle ilmaiseksi.
Muistutamme myös Andrewin uudesta kirjasta, -
jonka aihe on "Älä rajoita Jumalaa".
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tämä on siis Australian-toimistomme numero.
MUUTA ELÄMÄSI. MUUTA MAAILMA.
Suomennos: Anni Lähteenmäki